બોલીવૂડની મહિલા સુપરસ્ટાર શ્રીદેવી હવે આપણી વચ્ચે નથી રહી. રવિવારે વહેલી સવારે દુબઇમાં શ્રીદેવીનું હાર્ટ અટેકથી મોત થયું છે. હવે જાણવા મળ્યું છે કે તેમના પાર્થિવ દેહને ભારતીય ઉદ્યોગપતિ અનિલ અંબાણીના ખાસ વિમાનમાં દુબઇથી મુંબઇ લાવવામાં આવશે. સુત્રો મુજબ રિલાયન્સ એરપોર્ડ એન્ડ ટ્રાવેલ લિમિટેડના 13 સીટોના પ્રાઇવેટ વિમાન એમ્બ્રાએર-135 બીજે રવિવારે જ દુબઇ પહોંચી ગયું હતું. આ વિમાનને ભારતીય સમય મુજબ રવિવારે 1:30 PM મુંબઇ જવા માટે રવાના કરી દેવામાં આવ્યું હતું. તમને જણાવી દઇએ કે દુબઇમાં ઔપચારિકાના કારણો હેઠળ શ્રીદેવીનું પાર્થિવ શરીર હજી પણ ભારત નથી પહોંચી શક્યું. જો કે શ્રીદેવીના પાર્થિવ શરીરનો પોસ્ટમોર્ટમ કરવામાં આવ્યો છે.